
ŠAKIŲ RAJONO SAVIVALDYBĖS  TARYBA

SPRENDIMAS
DĖL GRIŠKABŪDŽIO VIDURINĖS  MOKYKLOS VIDAUS STRUKTŪROS PERTVARKYMO
 

2009 m. vasario 26 d. Nr. T-53
Šakiai

 

Savivaldybės taryba, vadovaudamasi Lietuvos Respublikos vietos savivaldos  įstatymo (Žin.,1994, Nr.55-1049; 2008, Nr. 113-4290) 16  str. 4 d., Vyriausybės  2004 m. birželio 14 d. nutarimu Nr. 745 (Žin., 2004, Nr. 95-3509) patvirtintų Mokyklų, vykdančių formaliojo švietimo programą, tinklo kūrimo taisyklių 29 p. ir atsižvelgdama į Griškabūdžio vidurinės mokyklos direktoriaus 2009 m. vasario 3 d. prašymą  Nr. 116, n u s p r e n d ž i a:


1. Pertvarkyti Griškabūdžio vidurinės mokyklos vidaus struktūrą, nuo 2009 metų birželio 22 d., pasibaigus 2008/2009 mokslo metų ugdymo procesui, nevykdant Barzdų pagrindinio ugdymo skyriuje pagrindinio ugdymo programos (5-6 klasės). 


2. Pakeisti Griškabūdžio vidurinės mokyklos Barzdų pagrindinio ugdymo skyriaus pavadinimą į Griškabūdžio vidurinės mokyklos Barzdų pradinio ugdymo skyrių.


3. Įpareigoti Griškabūdžio vidurinės mokyklos direktorių Arūną Šalnaitį:


3.1.  ne vėliau kaip prieš tris mėnesius iki skyriaus pertvarkymo apie tai raštu pranešti kiekvienam Barzdų pagrindinio ugdymo skyriaus mokiniui ir jo tėvams (globėjams, rūpintojams);


3.2. įspėti atleidžiamus darbuotojus ir su jais atsiskaityti įstatymų nustatyta tvarka;


3.3. iki 2009 m. gegužės 1 d. pateikti rajono savivaldybės tarybai tvirtinti mokyklos nuostatų naują redakciją.

Meras                                                                                             

Juozas Bertašius










D:\Dokumentai\2009\Taryba\Sprendimai\0226\2sp26.doc

